CELEX: 62007FN0136
Language: sk
Date: 2007-12-06 00:00:00
Title: Vec F-136/07: Žaloba podaná 6. decembra 2007 – Nijs/Dvor audítorov

29.3.2008   
            
            
               SK
            
            
               Úradný vestník Európskej únie
            
            
               C 79/37
            
         Žaloba podaná 6. decembra 2007 – Nijs/Dvor audítorov
   (Vec F-136/07)
   (2008/C 79/71)
   Jazyk konania: francúzština
   Účastníci konania
   
      Žalobca: Bart Nijs (Aalst, Belgicko) (v zastúpení: F. Rollinger, advokát)
   
      Žalovaný: Európsky dvor audítorov
   Predmet a opis sporu
   Na jednej strane zrušenie rozhodnutia menovacieho orgánu z 5. septembra 2007 o zaradení žalobcu do platovej triedy AD 9 platového stupňa 5 po disciplinárnom konaní a zrušenie rozhodnutí o pozastavení výkonu jeho funkcií, začatí administratívneho vyšetrovania proti nemu a o jeho nepovýšení do platovej triedy AD 11 v roku 2007 na strane druhej – Návrh na náhradu majetkovej a nemajetkovej ujmy
   Návrhy žalobcu
   
               —
            
            
               zrušiť výslovné rozhodnutie menovacieho orgánu z 5. septembra 2007 o zaradení žalobcu do platovej triedy AD 9 platového stupňa 5 po disciplinárnom konaní začatom 27. septembra 2006,
            
         
               —
            
            
               zrušiť súvisiace a nasledujúce rozhodnutia, najmä rozhodnutie z 26. septembra 2007 o pozastavení výkonu jeho funkcií, rozhodnutie z 27. septembra 2007 o začatí administratívneho vyšetrovania proti nemu a rozhodnutie o jeho nepovýšení do platovej triedy AD 11 v roku 2007,
            
         
               —
            
            
               zrušiť rozhodnutie obmedzenej uzavretej schôdze Dvora audítorov z 8. marca 2007 o obnovení mandátu pána Michel Hervé od 1. júla 2007 na obdobie šiestich rokov,
            
         
               —
            
            
               zaviazať Dvor audítorov, aby zaplatil žalobcovi sumu 10 000 eur za nemajetkovú ujmu, ktorú utrpel počas disciplinárneho konania a po jeho skončení, ako aj za náhradu majetkovej ujmy, ktorú predstavuje rozdiel medzi platmi, ktoré poberal od dátumu účinnosti posledných rozhodnutí o povýšení a platmi, na ktoré by mal nárok v prípade povýšenia k tomuto dátumu,
            
         
               —
            
            
               zaviazať Dvor audítorov na náhradu trov konania.